Barbara Sarafian

Barbara Sarafian (n. Gent, 16 aprilo 1968) esas Belga aktorino di Armeniana origino.

Unesme el kunlaboris pri diversa radio-programi, inkluze Sonja Duplex da Studio Brussel e De Nieuwe Wereld da Radio 1 (VRT). En Flandria el anke, per elua televizion-debuto en la multe repetita serio Alles kan beter (1998), ofte pozesis en komika kuntexto.

Internacione el debutis en la filmo 8½ Women da Peter Greenaway (1999). El pleis anke en Fortress II (1999) ed en CQ da Roman Coppola (2001). 

Pro sua rolo als Matty en la filmo Aanrijding in Moscou el ganis premio por "maxim bona aktorino". En 2015 el ganis la premio Vlaamse televisiester por "Maxim bona aktorino" pro elua interpreto en In Vlaamse velden. Che la Filmo-festivalo di Locarno el recevis en 2016 la Boccalino d'Oro por Maxim Bona Aktorino.

En 2016 el divenis la "vizajo" dil kampanio "Hey hoe gaat het?" qua vizis ruptar la tabuo pri suocido.

En 2019 elu pleis l'Amsterdamana policistino Martha Horchner en la dramato-serio Baptiste dal BBC.

Kategorio:Belgian aktori